Diari Oficial de la Generalitat Valenciana


Sumari del DOGV 4760, del 25-05-2004 (2004/5328)

DECRET 82/2004, de 21 de maig, del Consell de la Generalitat, pel qual s'aprova el canvi de denominació del municipi de Villafranca del Cid per la forma bilingüe de Villafranca del Cid/Vilafranca.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5328


Data del document
:   21-05-2004

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * Vilafranca
    * municipi

DECRET 82/2004, de 21 de maig, del Consell de la Generalitat, pel qual s'aprova el canvi de denominació del municipi de Villafranca del Cid per la forma bilingüe de Villafranca del Cid/Vilafranca. [2004/5328]
  
L'Ajuntament de Villafranca del Cid, en sessió del dia 15 de novembre de 2002, va sol·licitar el canvi del nom actual del municipi per la forma bilingüe de Villafranca del Cid/Vilafranca.
  
La Junta de Govern de l'Acadèmia Valenciana de la Llengua, en la reunió del dia 23 de març de 2004, va adoptar Acord, i va informar favorablement el canvi de denominació proposat.
  
La Llei 4/1983, de 23 de novembre, de la Generalitat, d'Ús i Ensenyament del Valencià, disposa, en l'article 15.1, que correspon al Consell de la Generalitat determinar els noms oficials dels municipis de la Comunitat Valenciana.
  
Per tant, vist l'expedient instruït per l'Ajuntament de Villafranca del Cid per a la modificació de la denominació actual del municipi per la forma bilingüe de Villafranca del Cid/Vilafranca, en què s'acredita el compliment de les prescripcions exigides en la legislació vigent, a proposta del conseller de Justícia i Administracions Públiques i després de la deliberació del Consell de la Generalitat, en la reunió del dia 21 de maig de 2004,
  
DECRETE
  
Article únic
  
El municipi de Villafranca del Cid, de la província de Castelló, adoptarà la denominació bilingüe de Villafranca del Cid/Vilafranca. Les referències que a l'antic nom hagueren sigut realitzades pels òrgans de l'Estat i altres organismes públics s'entendran fetes, a partir de la publicació del present decret en el Boletín Oficial del Estado, a la nova denominació.
  
Contra el present decret, que posa fi a la via administrativa, procedix interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que establixen els articles 48, 109.c) i 107.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que les persones interessades puguen interposar qualsevol altra via que estimen oportuna.
  
València, 21 de maig de 2004
  
El president de la Generalitat,
  
FRANCISCO CAMPS ORTIZ
  
El conseller de Justícia i Administracions Públiques,